OzLabs/hebrew-wiki-articles huggingface dataset:
יחסי ספרד–רומניה

[[ניקולאה צ'אושסקו מתברך על ידי חואן קרלוס הראשון, מלך ספרד במדריד, 1979]]
יחסי ספרד–רומניה הם יחסי החוץ בין רומניה לספרד.

== סקירה כללית ==
שתי המדינות כוננו מחדש את היחסים הדיפלומטיים ב-5 בינואר 1967, 21 שנה לאחר ניתוק היחסים. שתי המדינות חברות מלאות באיחוד הלטיני, נאט"ו והאיחוד האירופי. ישנם יותר מ-670,000 יוצאי רומניה המתגוררים בספרד נכון לשנת 2018.

== נציגויות דיפלומטיות ==
* רומניה מחזיקה בספרד שגרירות במדריד, קונסוליות כלליות באלמריה, ברצלונה, בילבאו וסביליה וקונסוליות בקאסטיון דה לה פלאנה, סיודאד ריאל וסרגוסה.<ref>[https://madrid.mae.ro/es/node/716 Embassy of Romania in Madrid]</ref>
* לספרד מחזיקה ברומניה שגרירות בבוקרשט.<ref>[http://www.exteriores.gob.es/Embajadas/Bucarest/es/Paginas/inicio.aspx Embassy of Spain in Bucharest]</ref>
<gallery class="center">
קובץ:Consolat de Romania a Barcelona 001.jpg|הקונסוליה הכללית של רומניה בברצלונה
קובץ:AleeaAlexandruNr43.JPG|שגרירות ספרד בבוקרשט
</gallery>

== קישורים חיצוניים ==

== הערות שוליים ==
דב גנחובסקי

דב גנחובסקי (נולד בט' בכסלו ה'תרצ"ד, 27 בנובמבר 1933) הוא עיתונאי לשעבר בידיעות אחרונות, כלכלן לשעבר בבנק ישראל, חוקר, אוגר, מלקט כותב ומספר את סיפוריה של ירושלים שבה הוא מתגורר יותר מ-60 שנה.

==ביוגרפיה==
נולד בתל אביב לאליהו-משה גנחובסקי (לימים חבר הכנסת) וד"ר גיטה גנחובסקי. בצעירותו גדל בבני ברק בגבעת רוקח, (בסמיכות לביתו של החזון איש).

למד בישיבת אור ישראל בפתח תקווה ובישיבת סלבודקה בבני ברק.
בוגר מדע המדינה בישיבה יוניברסיטי בניו יורק ובכלכלה – באוניברסיטת ניו יורק.

בשנות ה-50 נישא לאסתר פויכטוונגר, בתו של יעקב (לאו) אריה פויכטוונגר. לדב ואסתר שישה ילדים (שתי בנות וארבע בנים), נכדים ונינים.

משנת 1954 למשך 19 שנים עבד בבנק ישראל והיה כלכלן בכיר, מנהל המחלקה למוסדות בינלאומיים, ויועץ הנגיד.

מ-1973 ועד שנת 2001 שימש פרשן כלכלי, עורך במדורי הכלכלה וכותב מאמרים בידיעות אחרונות. בשנות עבודתו בעיתונאיות היה משתתף בכיר בתוכנית "שעה קלה על כלכלה" בגלי צה"ל ופרשן אורח בתוכניות טלוויזיה.

במהלך עבודתו העיתונאית פרסם מאות "סיפורים ירושלים" שנאגדו בהמשך כספרים בשם "סיפורים ירושלמים".

לצד עבודתו הסדירה שימש בתפקידי מפתח במוסדות ישראליים ובינלאומיים בין היתר היה עמית המכון לפיתוח בינלאומי בוושינגטון, חבר הוועד המנהל ויושב ראש ועדת הכספים של המרכז הרפואי שערי צדק ויושב ראש ועדת הרכישות של מוזיאון ישראל, חבר מועצה וועדת הביקורת של יד יצחק בן-צבי ועוד.

חבר הוועדה לתכנון שטרי כסף, מעות ומטבעות זיכרון.

עבודתו העיתונאית זיכתה אותו בפרס ירושלים לעיתונות.
אהבתו לירושלים וסיפוריה זיכתה אותו באות יקיר ירושלים לשנת תשע"ג (2013).

אחיו הוא הרב אברהם גנחובסקי שנפטר בשנת 2012.

==ספריו==
* סיפורים ירושלמים:
** סיפורים ירושלמיים - 1989
** עוד סיפורים ירושלמיים - 1995
** מסיבות החברה הגבוהה ועוד 100 סיפורים ירושלמיים - 2003
** הגרפיקאית שאפתה עוגיות מרציפן, מאה סיפורים ירושלמיים - 2006
* החוב החיצוני של ישראל
* רצח בבנק ישראל (ספר מתח) - 2004
* "האגדה שאינה נגמרת"' מיטב ספר האגדה של ביאליק ורבינצקי - 2015

כתב ערכים בנושאי כלכלה היסטוריה ונומיסמטיקה באנציקלופדיה העברית ואנציקלופדיה יודאיקה.

==ספרים בעריכתו==
* מבוא לתוספות רבי יצחק הלבן למסכת מסכת יומא, ירושלים, תשט"ז
* אוצר פירושים למסכת יומא

==לקריאה נוספת==
* שמחה רז, איש צדיק היה, הוצאת כתר, עמ' 76

==קישורים חיצוניים==
* אתר [https://www.jerusalem.muni.il/he/city/yakir/yakir2013/ "יקירי ירושלים לשנת תשע"ג"]
* אתר [https://www.boi.org.il/roles/%D7%9E%D7%A2%D7%95%D7%AA/plancommittee/ "ועדה לתכנון שטרי כסף, מעות ומטבעות זיכרון"] (נבדק 4.2023)
* אתר [https://simania.co.il/authorDetails.php?itemId=23598 "סימניה"]
* 

קטגוריה:בוגרי אוניברסיטת ניו יורק
קטגוריה:בוגרי ישיבה יוניברסיטי
קטגוריה:ירושלים: אישים
קטגוריה:יקירי ירושלים
קטגוריה:כלכלנים ישראלים
קטגוריה:סגל ידיעות אחרונות
קטגוריה:עובדי בנק ישראל
קטגוריה:ישראלים שנולדו ב-1933
קטגוריה:בוגרי ישיבת סלבודקה (בני ברק)
יחסי סלובקיה–ספרד

יחסי סלובקיה–ספרד הם היחסים הבילטרליים בין סלובקיה וספרד. יחסי שתי המדינות הללו מוגדרים בעיקר על ידי חברות הן בנאט"ו והן ב.
שגרירות ספרד בברטיסלבה

== שיתוף פעולה ==
כחברה ב-OECD, הרפובליקה הסלובקית כבר לא נחשבת כמדינה הנהנית מסיוע אלא צועדת לעבר מעבר למדינה תורמת.<ref>[http://www.exteriores.gob.es/Documents/FichasPais/Eslovaquia_FICHA%20PAIS.pdf Ficha de Eslovaquia] Oficina de Información Diplomática. Ministerio de Asuntos Exteriores y Cooperación. Sección: Cooperación.</ref>

== רשימת הצהרות, אמנות והסכמים ==
* הסכם בין ספרד לרפובליקה הסוציאליסטית של צ'כוסלובקיה למניעת מיסוי כפול ומניעת העלמת מס במרץ 1981.
* הסכם שיתוף פעולה כלכלי ותעשייתי בין ממשלת ספרד וממשלת הרפובליקה הסוציאליסטית של צ'כוסלובקיה נחתם בפראג ב-21 במרץ 1986.
* הסכם לסיוע משפטי, הכרה ואכיפה של פסקי דין בעניינים אזרחיים בין ממלכת ספרד לרפובליקה הסוציאליסטית של צ'כוסלובקיה, נחתם ב-11 באוקטובר 1988 ונכנס לתוקף ב־10 בדצמבר 1988.
* הסכם להגנה וקידום השקעות בין ממלכת ספרד לבין הרפובליקה הפדרלית הצ'כית וסלובקית נחתם במדריד ב-12 בדצמבר 1990. נכנס לתוקף ב־28 בנובמבר 1991.
* חוזה יחסי ידידות ושיתוף פעולה בין ממלכת ספרד לרפובליקה הפדרלית הצ'כית וסלובקית, נערך בפראג ב-11 בנובמבר 1989. מכשיר לאשרור של 27 באוקטובר 1992. כניסתו לתוקף ב-10 בדצמבר 1992.
* הסכם לשיתוף פעולה תרבותי וחינוכי בין ממלכת ספרד לרפובליקה הסלובקית, נערך בברטיסלבה ב־11 באפריל 2000 (BOE מס' 35 מ־9 בפברואר 2001). זה נמצא בתהליך התחדשות לשנת 2013.
* הסכם בין ממלכת ספרד לרפובליקה הסלובקית בנושא הובלת נוסעים וסחורות בדרך בינלאומית, שנערך בברטיסלבה ב-27 בנובמבר 2001.
* הסכם שיתוף פעולה מדעי וטכני בין ממלכת ספרד לרפובליקה הסלובקית, נערך בברטיסלבה ב-7 במאי 2002.
* הסכם ביטוח לאומי בין ממלכת ספרד לרפובליקה הסלובקית, נערך בברטיסלבה ב-22 במאי 2002.
* הסכם הקמה והפעלה של מדורים דו לשוניים בבתי ספר תיכוניים של הרפובליקה הסלובקית, נחתם בברטיסלבה ב-29 במרץ 2007.
* הסכם בין ממלכת ספרד לרפובליקה הסלובקית להגנה הדדית על מידע מסווג, נחתם בברטיסלבה ב-20 בינואר 2009.<ref>[http://www.exteriores.gob.es/Documents/FichasPais/Eslovaquia_FICHA%20PAIS.pdf Record of Slovakia] Diplomatic Information Office. Ministry of Foreign Affairs and Cooperation. Section: Reltion of declarations, treaties and agreements.</ref>

== נציגויות דיפלומטיות ==
* סלובקיה מחזיקה בספרד שגרירות במדריד<ref>[http://www.spain.info/es/informacion-practica/oficinas-turismo-embajadas/embajadas/embajada-extranjera/madrid/embajada_de_la_republica_de_eslovaquia.html] EMBAJADA DE LA REPÚBLICA DE ESLOVAQUIA.</ref> ושלוש קונסוליות בברצלונה, מאלגה וסנטה קרוס דה טנריפה.<ref>http://www.exteriores.gob.en/Portal/en/CitizenServices/SiViajasAlExtranjero/Documents/2ACONS.pdf 24 March 2015 | https://web.archive.org/web/20150402103942/http://www.exteriores.gob.es/Portal/en/ServiciosAlCiudadano/SiViajasAlExtranjero/Documents/2ACONS.pdf 2 April 2015 List of foreign consulates in Spain.</ref>
* ספרד מחזיקה בסלובקיה שגרירות בברטיסלאבה.<ref>[http://www.exteriores.gob.es/Documents/FichasPais/Eslovaquia_FICHA%20PAIS.pdf Record of Slovakia] Diplomatic Information Office. Ministry of Foreign Affairs and Cooperation. Section: Data of the Spanish Representation.</ref>

== קישורים חיצוניים ==

== הערות שוליים ==
האנה (אי, גרינלנד)

האי אלסמיר]]
האי האנה (באנגלית: Hannah Island; בדנית: Hannah Ø) הוא אי הממוקם במצר נארס, שבאוקיינוס הקרח הצפוני. מבחינה אדמיניסטרטיבית הוא שייך למחוז אוואנאטה שבגרינלנד.

== גאוגרפיה ==
האי האנה ממוקם בשפכו של פיורד בסל, מצפון-מזרח לכף בריאן שלחופו של תעלת קנדי.

אורכו של האי האנה 900 מטרים, ורוחבו 600 מטרים.

שטחו של האי האנה כ-0.5 קילומטר רבוע.

שיא גובהו של האי 36 מטרים מעל פני הים.

המים סביב האי קפואים רוב ימות השנה.

האי מורכב מתל ענק של חלוקי נחל וסחף, שרידי מורנה שנוצרה על ידי קרחון קדום.

על האי גדלים פטריות וחזזיות.

== היסטוריה ==
=== מקור השם ===
טוקוליטו (האנה), על שמה נקרא האי

לא ידוע אם היה לאי שם אינואיטי הקודם לשמו המודרני. ככל הנראה דייגים אינואיטים לא הגיעו לאזור זה.

שמו של האי ניתן לו ב־29 באפריל 1957, על ידי ועדת השמות הגאוגרפיים של דנמרק (the Danish Committee on Geographical Naming). השם בדנית הוא "Hannah Ø", היינו "האי האנה".

האי האנה נקרא על שם האנה (טוקוליטו) ( Hannah (Tookoolito)), שהייתה מתורגמנית, תופרת ומדריכה אינואיטית שליוותה את צ'ארלס פרנסיס הול במשלחת פולריס אל הקוטב הצפוני בשנת 1871.

== ראו גם ==
* מפרצון טוקוליטו - הנקרא אף הוא על שם טוקוליטו

== קישורים חיצוניים ==
* [https://mapcarta.com/20008682 מפת אזור פיורד בסל]
* [https://www.meteoblue.com/en/weather/current/hannah-Ø_greenland_3831410 מזג אוויר נוכחי מעודכן באי האנה]
** [https://www.yr.no/place/greenland/qaasuitsup/hannah%20Ø/hour_by_hour.html תחזית מזג אוויר מעודכנת לשעות הקרובות עבור האי האנה]
** [https://www.meteoblue.com/en/weather/14-days/hannah-Ø_greenland_3831410 תחזית מזג אוויר עדכנית ארוכת טווח עבור האי האנה]
** [https://www.meteoblue.com/en/weather/archive/yearcomparison/hannah-Ø_greenland_3831410 סטטיסטיקות מזג אוויר ונתוני מזג אוויר היסטוריים עבור האי האנה]

== הערות שוליים ==

קטגוריה:גרינלנד: איים
חברים, חברים, אבל...

חברים, חברים, אבל... (באנגלית: Buddy Buddy) הוא סרט קומדיה אמריקאי משנת 1981 בבימויו של בילי ויילדר, עם וולטר מתאו וג'ק למון בתפקידים הראשיים.

זה היה סרטו האחרון של ויילדר שגם השתתף בכתיבת התסריט המבוסס על הסרט הצרפתי "L'emmerdeur" (כאב בישבן) שהוא עיבוד של המחזה "Le contrat" (החוזה) של פרנסיס ובר (1971).

זה היה הסרט האחרון של בילי ויילדר והוא לא היה מרוצה ממנו.

==תקציר העלילה==
טרבוקו (וולטר מתאו) הוא רוצח שכיר מקצועי. הוא חתם חוזה על חיסול שלושה עדי תביעה במשפט על הונאת נדל"ן בסך 50 מיליון דולר. את הראשון הוא מחסל על ידי הכנסת מעטפת נפץ לתיבת הדואר שלו כשהוא בבגדי דוור. את השני הוא מחסל על ידי הידמות לחלבן והחדרת רעל לבקבוק החלב של העד. כעת נותר השלישי - גמבולה שמפקד המשטרה (דנה אלקר) מקיף אותו בשוטרים השומרים עליו וכן מוצבים במקומות אסטרטגים ליד בית המשפט.

מול בית המשפט בריברסייד נמצא מלון "רמונה" שם שוכר טרבוקו חדר ומכין את רובה הצלפים שלו. לחדר הסמוך נכנס ויקטור קלוני (ג'ק למון). בין החדרים מפרידה דלת אבל ניתן לשמוע כל דבר. ויקטור נמצא במשבר נפשי אשתו סיליה (פאולה פרנטיס) עזבה אותו והתחברה לסקסולוג ד"ר צוקרברוט (קלאוס קינסקי).

הוא מנסה להתאבד על ידי קשירה של חבל הוילון לצווארו ולצינור המים של האמבטיה אבל הצינור נשבר ומתרחש שיטפון. טרבוקו שרוצה להימנע מכל הפרעה, מגיע לחדרו של קלוני ולבסוף דוחף ממחטה לפיו וקושר אותו לכסא.

ויקטור מצליח להשתחרר, יוצא מהחלון ורוצה להתאבד. טרבוקו מכניס אותו ולבקשתו מסיע אותו לקליניקה של הסקסולוג. כשטרבוקו רוצה לחזור כל הרחובות חסומים, ולכן הוא לובש צווארון של כומר, ממלמל למפקד המשטרה כמה מילים בלטינית ומורשה לעבור.

בינתיים מעורר ויקטור שערורייה לאשתו בקליניקה, ומאיים שיתאבד ויתבע קודם את הרופא. סיליה משכנעת את הרופא להגיע למקום ולהזריק לבעלה זריקת הרגעה כדי למנוע שערורייה.

בגלל טעות בזיהוי, הוא מזריק לטרבוקו. כעת טרבוקו מטושטש. הוא מגלה לוויקטור את מעשיו וויקטור מתנדב להיות היורה במקומו.

ויקטור יורה בגמבולה ופוצע אותו קשות. השוטרים מסתערים על בית המלון, אך טרבוקו וויקטור מצליחים להימלט לחניון דרך פיר הכביסה. ויקטור נוהג וטרבוקו לובש שוב את צווארון הכומר. מפקד המשטרה מבקש ממנו לתת ווידוי אחרון לגמבינו. הוא מורה לוויקטור להימלט, ניגש לגמבינו, ממלמל כמה מילים בלטינית ומסיים ב"אסטה לה ויסטה"...

עם קבלת הכסף, פורש טרבוקו לפנסיה באי טרופי, מוקף בילידים המשרתים אותו. יום אחד מגיע ויקטור לאי בסירה קטנה ובמצב תשוש. הוא אומר לטרבוקו שהוא נמלט מהחוק ומתכוון להישאר באי זמן בלתי מוגבל. טרבוקו שואל את העוזר שלו האם עדיין הם מקריבים קרבנות אדם?

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|וולטר מתאו
|טרבוקו
|רוצח מקצועי
|-
|ג'ק למון
|ויקטור קלוני
|בעל נבגד
|-
|קלאוס קינסקי
|ד"ר הוגו צוקרברוט
|סקסולוג
|-
|פאולה פרנטיס
|סיליה קלוני
|אשתו של ויקטור
|-
|דנה אלקר
|קפטן הבריס
|מפקד המשטרה
|-
|פיל פורמיקולה
|גמבולה
|עד תביעה
|}

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1981
קטגוריה:סרטי פשע אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי בילי ויילדר
קטגוריה:סרטי מטרו גולדווין מאייר
קטגוריה:סרטי קומדיה מטורפת
קטגוריה:סרטים מבוססי מחזות
קטגוריה:סרטי ג'ק למון
קטגוריה:סרטי וולטר מתאו
שמואל קינן

שמואל (שמוליק) קינן (נולד ב־ 14 בינואר 1955) הוא קצין צה"ל בדימוס בדרגת תת-אלוף. שירת כקצין קשר ותקשוב ראשי בשנים 2005–2008.

==ביוגרפיה==

שמואל קינן נולד בפתח תקווה. בוגר בית הספר "עמל" בפתח תקווה. בשנת 1973 התגייס לצה"ל. קורס האלחוט בו למד פוזר במלחמת יום הכיפורים והוא שירת כאלחוטן ביחידת הקישור לאו"ם בסיני. בשנת 1974 סיים קורס קציני קשר. שירת כקצין קשר בגדוד שריון וכסגן קצין קשר בחטיבה 460. בשנת 1977 השתחרר מצה"ל. שירת במילואים כקצין קשר בחפ"ק אוגדה 90 בקרבות בבקעת הלבנון במלחמת שלום הגליל ועלה לדרגת רב-סרן. בשנת 1989 חזר לשירות קבע. בשנת 1990 עלה לדרגת סא"ל ושירת כסגן מפקד בה"ד 7 ובמקביל כקצין הקשר של אוגדה 366. בשנת 1994 מונה למפקד גדוד הקשר
של פיקוד המרכז. בשנת 1996 מונה לקצין הקשר של אוגדה 162. בשנת 1999 עלה לדרגת אל"ם ושירת כמפקד קשר ואלקטרוניקה פיקודי (מקשא"פ) מרכז ומפקד בה"ד 7.

לאחר לימודים במכללה לביטחון לאומי מונה בספטמבר 2005 מונה לקצין תקשוב ראשי, ושירת בתפקיד זה עד אוגוסט 2008.

לאחר שחרורו מצה"ל ניהל את בית הספר התיכון "אהל שם" ברמת גן ואת גימנסיה הרצוג בחולון.
בעל תואר ראשון ותואר שני במדעי המדינה מאוניברסיטת חיפה, ותואר מוסמך במינהל עסקים מאוניברסיטת תל אביב.

==קישורים חיצוניים==
* 

==הערות שוליים==

קטגוריה:בוגרי אוניברסיטת חיפה
קטגוריה:בוגרי המכללה לביטחון לאומי
קטגוריה:קציני קשר ראשיים
קטגוריה:תתי-אלופים בצה"ל
קטגוריה:מנהלי בתי ספר ישראלים
קטגוריה:מפקדי בה"ד 7
קטגוריה:ישראלים שנולדו ב-1955
תמירון מפוספס

תמירון מפוספס (שם מדעי: Cladorhynchus leucocephalus) הוא מין של עוף ממשפחת הסייפניים המצוי רק בדרום אוסטרליה והוא המין היחיד בסוגו. התמירון מזכיר את בני הסוג תמירון, אך שייך לסוג אחר, שבמשך שנים היה מצוי במחלוקת מדעית גדולה בקרב החוקרים, שחלקם עוד משייכים אותו לסוג תמירון.
== מאפיינים ==
אורכו של תמירון זה 45 עד 53 סנטימטרים, בעל מוטת כנפיים של 55 עד 68 סנטימטרים ומשקלו 220 עד 260 גרם בממוצע. שני הזוויגים דומים במראם. התמירון בעל נוצות לבנות, עם כנפיים וזנב שחורים, ועל החזה ישנו פס חום כהה בולט המקיף את החזה. הראש לבן עם מקור שחור דק וארוך שמיועד לחטוף יצורים קטנים מהמים.

התמירון הוא עוף חברותי ביותר, המצוי לרוב בקבוצות גדולות המונות מעשרות בודדות עד לעשרות אלפי פרטים החיים יחד. הם מדשדשים לאורך אגמים מלוחים רדודים, אגמים רדודים ויבשים ובאזורים צחיחים בדרום אוסטרליה. הם נמצאים גם במקווי מים מתוקים רדודים, לרוב בקרבת סכרים וגם לאורך החופים וביצות מנגרובים מסוימות. להקת התמירונים נודדת לאורך אוסטרליה בחיפוש אחרי אגמים כאלה ויכולה לעוף מרחקים עצומים. להקה אחת סביב אגם אייר, המתייבש לעיתים קרובות, נדדה מעל 1,500 קילומטרים מערבה משם. להקה אחרת שברה שיא ונדדה מעל 2,263 קילומטרים בחיפוש אגמים.

תמירונים אלה ניזונים בתנועה מהירה של מקורם ממיני סרטנים זעירים ביניהם מזימרגלאים כמו ארטמיה, סרטנים מסננים, צדפונאים ושווה-רגלאים וגם מחלזונות וצדפות שונים, חרקים החיים על הגדות כמו זבובים, פשפשים, חיפושיות ונמלים ואף מדגים קטנים מהסוג Craterocephalus (ממשפחת האדרוניים).

התמירונים לא מצויים בסכנה, אך לעיתים קרובות הם לא מתרבים בהצלחה, כנראה עקב התייבשות של אגמים כמו אגם אייר ועקב טורפי אפרוחים רבים כמו שחף כסוף, בז סבניגר ועיט מחודד-זנב. התמירון המפוספס הוא מין מוגן באוסטרליה.

==קישורים חיצוניים==

== הערות שוליים ==

קבוצה של תמירונים מפוספסים על אגם אוסטרלי

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:סייפניים
קטגוריה:אוסטרליה: עופות
קטגוריה:עופות יחידים בסוגם
יוברט וורק

יוברט וורק (באנגלית: Hubert Work; 3 ביולי 1860 – 14 בדצמבר 1942) היה רופא ופוליטיקאי אמריקאי, שכיהן כמנהל הכללי של דואר ארצות הברית בשנים 1922–1923 בתקופת נשיאותו של וורן הרדינג ולאחר מכן ועד 1928 כמזכיר הפנים של ארצות הברית בתקופות נשיאותם של הרדינג ושל קלווין קולידג'.

==ראשית חייו==
יוברט וורק נולד במריון סנטר שבפנסילבניה לטביתה ואן הורן ומוזס תומפסון וורק. הוא למד בית הספר לרפואה של אוניברסיטת מישיגן בשנים 1882–1883 וב-1885 קיבל תואר דוקטור לרפואה מאוניברסיטת פנסילבניה. הוא התיישב בקולורדו, שם הוא הקים ב-1896 בפובאלו את בית החולים וודקרופט.
==קריירה פוליטית==
וורק היה פעיל במפלגה הרפובליקנית וב-1912 הוא כיהן כיושב הראש שלה בקולורדו. ב-1914 הוא התמודד ללא הצלחה בבחירות ביניים על מושב בסנאט של ארצות הברית. בבחירות אלו הוא נוצח על ידי הדמוקרט צ'ארלס תומאס, לשעבר מושל קולורדו. וורק קיבל 98,728 קולות (39%) אל מול 102,037 הקולות של תומאס (40.3%). היו אלו הבחירות לסנאט הראשונות בקולורדו שהוכרעו על פי התיקון ה-17 לחוקת ארצות הברית. במלחמת העולם הראשונה שירת וורק בפיקוד הרפואה הצבאית של צבא ארצות הברית והגיע עד לדרגת לוטננט קולונל.

בשנים 1921–1922 שימש וורק כנשיא האיגוד הרפואי האמריקאי . ב-1920 הוא היה נציג לוועידה הארצית של המפלגה הרפובליקנית ובשנים 1928–1929 הוא שימש כיושב ראש הוועדה הרפובליקנית הלאומית.

בשנים 1921–1922 שימש וורק גם כעוזר המנהל הכללי של דואר ארצות הברית ולאחר מכן הוא מונה על ידי הנשיא וורן הרדינג כמנהל הכללי של דואר ארצות הברית, תפקיד בו הוא כיהן עד 1923. לאחר מכן הוא מונה כמזכיר הפנים של ארצות הברית. בתפקיד זה הוא כיהן עד 1928 בממשלו של הרדינג ובממשלו של יורשו, קלווין קולידג'. בתקופת כהונתו כמזכיר הפנים ניתנה באופן רשמי לעמים הילידים בארצות הברית אזרחות אמריקאית. לאחר התפטרותו ב-1928 הוא הוחלף ברוי אוון וסט. וורק היה הרופא הראשון שכיהן בתפקיד כלשהו בקבינט של ארצות הברית.
==חיים אישיים==
ב-1887 נשא וורק לאישה את לאורה מ. ארבקל. לזוג נולדו שלושה ילדים. לאורה נפטרה ב-1924 ווורק נישא בשנית לאתל ריד גאנו ב-1933.

יוברט וורק נפטר בדנבר ב-14 בדצמבר 1942. הוא נטמן בבית הקברות הלאומי ארלינגטון, לצד אשתו הראשונה.

==קישורים חיצוניים==

* [https://www.doi.gov/whoweare/past-secretaries#work יוברט וורק], באתר מחלקת הפנים של ארצות הברית 
* [https://millercenter.org/president/coolidge/essays/work-1922-secretary-of-the-interior יוברט וורק], באתר מרכז מילר של אוניברסיטת וירג'יניה 
* 

==הערות שוליים==

קטגוריה:מזכירי הפנים של ארצות הברית
קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל וורן הרדינג
קטגוריה:חברי הקבינט של ארצות הברית בממשל קלווין קולידג'
קטגוריה:קצינים אמריקאים במלחמת העולם הראשונה
קטגוריה:רופאים בצבא ארצות הברית
קטגוריה:רופאים אמריקאים
קטגוריה:בוגרי אוניברסיטת מישיגן
קטגוריה:בוגרי בית הספר לרפואה באוניברסיטת פנסילבניה
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1860
קטגוריה:אמריקאים שנפטרו ב-1942
פרופיל הורמונלי

פרופיל הורמונלי היא בדיקה של מספר הורמונים בדם, המבוצעת כחלק מהבירור הראשוני של בעיות פוריות ושל הפרעות בהתבגרות המינית. הבדיקה מבוצעת גם במקרים נוספים כגון: אל-וסת, מחזור וסת שאינו סדיר, אקנה, ושׂיעור יתר.

==ההורמונים הנבדקים==
* הורמון מעורר בלוטת התריס – (באנגלית: TSH – Thyroid Stimulation Hormone) הורמון פפטידי המופרש על ידי בלוטת יותרת המוח הקדמית.
* פרולקטין – (באנגלית: Prolactin) – הורמון פפטידי המסייע אצל גברים בייצור תאי זרע, ואצל נשים מסייע בייצור חלב לאחר הלידה.
* טסטוסטרון – (באנגלית: Testosterone) הורמון המיוצר בכמויות גבוהות אצל גברים באשכים, ואצל נשים מיוצר בכמויות קטנות בשחלות. כמו כן הוא מיוצר גם בבלוטת יותרת הכליה. רמה נמוכה של ההורמון בדם נקראת היפואנדרגוניזם, ואילו רמה גבוהה נקראת היפראנדרגוניזם.
* הורמון מגרה זקיק – (באנגלית: FSH – Follicle Stimulating Hormone) הורמון המופרש על ידי בלוטת יותרת המוח הקדמית.
* הורמון מחלמן – (באנגלית: LH – Luteinizing hormone) הורמון פפטידי המגרה את השחלות לייצור פרוגסטרון ואת האשכים לייצור אנדרוגן.
* אסטרוגן – (באנגלית: Estrogen)
* פרוגסטרון – (באנגלית: Progesterone) הורמון מין נקבי המופרש מהשחלות אחרי ביוץ ומהשליה במהלך ההיריון.

==ראו גם==
* טיפול הורמונלי

==קישורים חיצוניים==
* [https://www.clalit.co.il/he/pregnancy_and_birth/preparing_pregnancy/Pages/hormonal_profile.aspx פרופיל הורמונלי], באתר שירותי בריאות כללית

קטגוריה:רבייה
קטגוריה:בדיקות רפואיות
קטגוריה:הורמונים
קטגוריה:בדיקות דם
טוראקו בנרמן

טוראקו בנרמן (שם מדעי: Tauraco bannermani) הוא מין של עוף ממשפחת הטוראקיים החי רק ביערות ההרריים והטרופיים בקמרון. מין זה קרוי על שם החוקר הבריטי דייוויד ארמיטאג׳ בנרמן , והוא מצוי בטבע בסכנת הכחדה.
== מאפיינים ==
טוראקו זה נראה קרוב למינים טוראקו אדום ציצית וטוראקו לבן ציצית, וכנראה התפצל מהם עם שינויי אקלים בסוף הפליוקן, אז הפך האקלים ליבש יותר ולערבות סוואנה יבשות, להם מין זה לא הצליח להסתגל.

אורכו של הטוראקו כ-43 סנטימטרים בממוצע, והוא בעל נוצות מפוארות בצבע ירוק כהה וחזה ירוק בהיר. הפנים אפורות עם מקור צהוב-ורוד וכיפת ראש אדמדמה-סגולה. הוא בעל זנב כחול ארוך המשמש לאיזון, והשת אדום עם רגליים אפורות. הכנפיים ירוקות, ובחלקם העליון כחולות-ירוקות והחלק הפנימי שלהם, הנראה רק בתעופה אדום.

הטוראקו הוא עוף יער הנחבא אל הכלים והוא ניזון מפירות היער בקבוצות קטנות.

עוף זה אנדמי רק ליערות ההר של הרמה המערבית הגבוהה של קמרון (בייחוד ברמות בהמנדה), בה יערות משניים ויערות טרופיים נמוכים. כמה אוכלוסיות מצויות גם ב-"Massif du Mbam".

הטוראקו מצוי בסכנה גדולה עקב האוכלוסיות המפוצלות שלו ועקב פגיעה ביערות ושריפות יער או הפשרת אדמות לחקלאות. כיום לפי האומדן נותרו רק 2,500 עד 10,000 פרטים בוגרים בטבע.

==קישורים חיצוניים==

==הערות שוליים==

קטגוריה:טקסונים שתוארו בידי ג'ורג לטימר בייטס
קטגוריה:טוראקואים
קטגוריה:קמרון: עופות
קטגוריה:בעלי חיים שתוארו ב-1923
יחסי אוזבקיסטן–ספרד

יחסי אוזבקיסטן–ספרד הם היחסים הדיפלומטיים שבין ממלכת ספרד ואוזבקיסטן.

== יחסים דיפלומטיים ==
ספרד הכירה באוזבקיסטן ב־31 בדצמבר 1991 וכוננה יחסים דיפלומטיים ב־18 במרץ 1992.

בינואר 2003 התקיים ביקור רשמי של הנשיא אסלאם קרימוב בספרד. הוא ערך פגישות עם חואן קרלוס הראשון, מלך ספרד, ועם ראש הממשלה חוסה מריה אסנאר.

בשנת 2007 אוזבקיסטן פתחה שגרירות במדריד.<ref>[http://www.exteriores.gob.es/Documents/FichasPais/UZBEKISTAN_FICHA%20PAIS.pdf Ficha de Uzbekistán] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

שגריר אוזבקיסטן, רחמטוללה נורימבטוב, הצהיר ב-2018 כי ליחסים בין שתי המדינות יש "פוטנציאל גדול שלא מנוצל", במיוחד בעניינים חקלאיים, תיירותיים ומדעיים, ולכן הוא הזמין את אנשי העסקים הספרדים "להשקיע ולתרום לפיתוח של אוזבקיסטן", והוא הביע את רצונו לכך שספרד תפתח שגרירות בטשקנט בעתיד הקרוב.

== יחסים כלכליים ==
כמעט ואין סחר דו צדדי. עם זאת, בשנים 2010–2011 חלה עלייה חזקה בסחר בין המדינות.<ref>[http://www.exteriores.gob.es/Documents/FichasPais/UZBEKISTAN_FICHA%20PAIS.pdf Ficha de Uzbekistán] Office of Diplomatic Information. Ministry of Foreign Affairs and Cooperation. Section: Economic relations.</ref>

== נציגויות דיפלומטיות ==
* אוזבקיסטן מחזיקה בספרד שגרירות במדריד <ref> Embassy of the Republic of Uzbekistan in Spain.</ref> וקונסוליות כבוד במדריד ובברצלונה.<ref>[http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ACONS.pdf][https://web.archive.org/web/20150402103942/http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ACONS.pdf List of foreign consulates in Spain.]</ref>
* ספרד מיוצגת באוזבקיסטן באמצעות שגרירותה במוסקבה, רוסיה.<ref>[http://www.exteriores.gob.es/Documents/FichasPais/UZBEKISTAN_FICHA%20PAIS.pdf Ficha de Uzbekistán] Office of Diplomatic Information. Ministry of Foreign Affairs and Cooperation. Section: Spanish Representation Data.</ref>

== ראו גם==
* יחסי החוץ של אוזבקיסטן

== הערות שוליים ==
קרדינל אמריקאי

קרדינל אמריקאי (שם מדעי: Spiza americana) הוא מין של ציפור שיר ממשפחת הפרושיים ושבט הקרדינליים. היא חיה באמריקה הצפונית, לרוב סביב המערב התיכון, אך גם מזרחה ומערבה משם. חלק מהאוכלוסיות נודדות דרומה למקסיקו, וגם לאמריקה המרכזית כשהיא מעופפת בלהקות גדולות. זהו העוף היחיד בסוגו והוא קרוב לסוג קרדינל.

==תיאור==
הקרדינל דומה במראהו לדרור, והוא בעל הרגלים דומים. אורך הקרדינל 14 עד 16 סנטימטרים, מוטת כנפיו 24.6 עד 28 סנטימטרים ומשקלו 25.6 עד 38.4 גרם. הוא בעל נוצות אפורות, עם כתפיים וכנפיים חומות מפוספסות לאורכם בשחור. הראש צהוב, כשהלחיים אפורות. המקור אפור, והעיניים צהובות ומעליהם עובר פס צהוב עד אחורי הראש. מעל הראש ישנה ציצה זקורה נמוכה ואפורה. הסנטר לבן ומוקף בפסים שחורים, והגרון והחזה וכן הבטן צהובים.

הוא מצוי בסביבות פתוחות כמו הפרריה וערבות המישורים הגדולים וגם בגידולים חקלאיים כמו דגניים, שם להקות גדולות נחשבות למזיקות גדולות. מזונם הוא זרעים שונים וחרקים שהם מוצאים בעשבים.

חלק מהאוכלוסיות פרחו בתחילת המאה ה-19 והגיעו מזרחה עד ניו-אינגלנד והאזור המיד-אטלנטיק, אך הם נעלמו בסוף המאה. גם הגעתם וגם היעלמותם קשורים לשינויים בצורת הקרקע, שהפכה לעירונית יותר. עדיין הקרדינלים פורחים ואינם מצויים בסכנת הכחדה ממשית.

==קישורים חיצוניים==

* 

*[http://www.discus.co.il/he_IL/מגדיר/קרדינל-אמריקאי.html קרדינל אמריקאי באתר דיסקוס הגליל]

== הערות שוליים ==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:קרדינליים
קטגוריה:ארצות הברית: עופות
קטגוריה:עופות יחידים בסוגם
ויליאם רוברט וודמן

ויליאם רוברט וודמן (באנגלית: William Robert Woodman; 1828 – 20 בדצמבר 1891) היה רופא, ומיסטיקן בריטי, אחד משלושת המייסדים של מסדר השחר המוזהב, וחבר במסדר הבונים החופשיים.

==ביוגרפיה==
וודמן נולד באנגליה בשנת 1828. הוא למד רפואה, והוסמך כרופא בשנת 1851<ref></ref>.

בשנת 1857, נחנך וודמן אל מסדר הבונים החופשיים<ref></ref>.

ב-31 באוקטובר 1867 הצטרף וודמן לאגודת צלב הוורד של אנגליה, אם כי יש האומרים שהוא הצטרף כבר בשנת 1866<ref></ref>. בפברואר 1868, מונה וודמן לתפקיד המזכיר הכללי של האגודה<ref></ref>.

בשנת 1871, החליט וודמן להשתקע באקסטר כדי להקדיש את זמנו לגינון<ref></ref>.

בשנת 1878, הוא מונה לתפקיד הבכיר ביותר באגודת צלב הוורד של אנגליה<ref></ref>. תחת הנהגתו, התפתחה האגודה, והתפשטה לשאר אנגליה.

בשנת 1887, וודמן שב ללונדון<ref></ref>. בשנת 1888, ייסד וודמן את המקדש הראשון של מסדר השחר המוזהב, יחד עם שותפיו סמואל לידל מקגרגור מת'רס ווויליאם ווין ווסטקוט<ref></ref>.

וודמן נפטר בשנת 1891 בלונדון, שם הוא גם נקבר<ref></ref>.

== הערות שוליים ==

קטגוריה:בריטים חברי הבונים החופשיים
קטגוריה:מיסטיקנים
קטגוריה:בריטים שנולדו ב-1828
קטגוריה:בריטים שנפטרו ב-1891
תחנת הכוח בג'נין

תחנת הכוח בג'נין היא תחנת כוח בהקמה מצפון לג'נין ובסמוך למוקייבלה שתספק חשמל לרוב תושבי נפת ג'נין וצפון הרשות הפלסטינית.

== היסטוריה ==
עוד בפברואר 2011 פורסם כי הממשלה בוחנת להתיר לקבוצת משקיעים פלסטינים להקים תחנת כוח שתהיה מופעלת בעזרת גז טבעי ותבנה באזור ג'נין בהשקעה של כרבע מיליארד דולר, מלבד זאת דווח כי גם יזמי התוכנית מנהלים משא ומתן על בעלי השליטה במאגר תמר על מנת לרכוש מהם גז טבעי שיוכל להפעיל את התחנה, כבר לפני פרסום זה קבוצת Palestine Power Generation קיבלה זיכיון מהרשות הפלסטינית להקמת וכן להפעלה של תחנת כוח שתוקם באזור ג'נין.

במרץ 2015 בוטל חוזה בין אבנר, רציו ודלק קידוחים לחברת PPGC, בחוזה סוכם כי החברות יספקו לחברה PPGC, גז ממאגר לוויתן בעזרת רכישה של כ-BCM 4.75 של גז טבעי לתקופה בת כ-20 שנים, לטענת השותפויות ביטול החוזה נובע בעקבות אי התקיימות תנאים שנקבעו בהסכם, אי קבלת אישור מרשות ההגבלים העסקיים וכן אי קבלת אישור רגולטוריים נוספים.

באפריל 2016, נתנה ממשלת ישראל אישור עקרוני להקמת התחנה, שתהיה תחנת חשמל ראשונה בגדה המערבית, התחנה תבנה באזור התעשייה של ג'נין ובסמוך למעבר גלבוע ופורסם כי התחנה תספק כ-450 מגה וואט לתושבי הרשות כאשר תפעל בתפוקה מלאה, התחנה תעבוד דרך צינור גז שיחבר בין התחנה למאגר לוויתן והעבודות על התחנה צפויות להסתיים תוך כ-4 שנים אך קיים סיכוי שבשלב הראשוני של פעילות התחנה היא לא תחובר לשדה הגז בעקבות עיכובים במתווה הגז, קיים תכנון כי בעתיד הרחוק התחנה תוכל לקבל את הגז ממאגר הגז שנמצא מול חופי רצועת עזה, מאגר מרין, התועלת הכלכלית לפלסטינים בהקמת התחנה היא גדולה ומשמעותה היא מתן אפשרות להוספת כ-1,000 מקומות עבודה חדשים ברשות הפלסטינים ואף תאפשר לחסוף כ-40 מיליון דולר בשנה, את המימון להקמת התחנה יממנו מקורות מהרשות וגם מקורות זרים.

התפתחות נוספת בעניין התחנה התרחשה שנה לאחר מכן, בנובמבר 2017 פורסם כי החברות ששולטות במאגר לוויתן, חברת נובל אנרג'י, רציו ודלק מנהלות מגעים לחתימת חוזה לאספקת גז לרשות הפלסטינית אשר רוצה להשתמש בו על מנת להפעיל את תחנת הכוח שעתידה לקום בג'נין, מלבדם גם נציגים מטעם הבנק העולמי משתתפים במשא ומתן והם אף נפגשו מספר פעמים במהלך המשא ומתן עם בכירים ממשרד האנרגיה הישראלי וכן משרד החוץ הישראלי על מנת לעדכן אותם בהתפתחויות במשא ומתן, לישראל יש אינטרס רב לקדם את הקמת התחנה מאחר שלרשות יש חוב של 1.5 מיליארד שקלים חדשים לחברת החשמל והקמת תחנת כוח עצמאית תאפשר לסקטור הפרטי להתמודד עם סוגיית תשלום חסר מבלי לערב את המדינה באותו עניין.
==קישורים חיצוניים==
* 
* 
* 

==הערות שוליים==

קטגוריה:הרשות הפלסטינית: אנרגיה
קטגוריה:תחנות כוח גז טבעי
קטגוריה:ג'נין: מבנים
קטגוריה:מיזמים עתידיים
יחסי אוקראינה – מקדוניה הצפונית

מבנה בקייב בו שוכנות מספר שגרירויות, השגרירות המקדונית נמצאת בקומה השלישית
יחסי אוקראינה–מקדוניה הצפונית הם היחסים הדו-צדדיים של הרפובליקה של צפון מקדוניה ואוקראינה. במהלך השנים נעשו כמה מאמצים לחיזוק היחסים בין שתי המדינות.<ref name="buses">[http://www.unn.com.ua/en/news/312693-lvivski-avtobusi-eksportuvatimut-u-makedoniyu Lviv buses will export in Macedonia.] Ukrainian National News. Oleg Dovganik. Published March 23, 2011. Retrieved May 16, 2015.</ref><ref name="culture">[http://macedoniaonline.eu/content/view/3120/45/ Cultural Cooperation between Macedonia and Ukraine] . Macedonian Online. Published August 29, 2008. Retrieved May 16, 2015.</ref>

== היסטוריה ==
היחסים בין אוקראינה למקדוניה החלו ב-23 ביולי 1993, כאשר אוקראינה הכירה בעצמאותה של הרפובליקה המקדונית. היחסים הדיפלומטיים כוננו ב-20 באפריל 1995 על ידי חילופי איגרות בין משרד החוץ של אוקראינה לבין משרד החוץ של מקדוניה. בדצמבר 1997 נפתחה שגרירות מקדוניה בקייב. הנציגות הדיפלומטית של אוקראינה במקדוניה נפתחה ביוני 2000. אוקראינה פתחה שגרירות ברפובליקה של מקדוניה במהלך נובמבר 2001.

ביולי 2019 חתמו שתי המדינות על הסכם המאפשר נסיעה ללא ויזה לאזרחי שתי המדינות במדינה השנייה.<ref>https://ukranews.com/en/amp/news/641967-ukraine-agrees-with-north-macedonia-on-visa-free-travels-on-permanent-basis</ref>

== שיתוף פעולה כלכלי ==
בשנת 2011 יוצאו קרוב ל-100 אוטובוסים שנבנו במפעל בעיר לבוב שבמערב אוקראינה למקדוניה. אוטובוסים אוקראינים משמשים בסקופיה, בירת מקדוניה הצפונית. החל מאותה שנה, מפעל האוטובוסים בלבוב היה הספק היחיד של אוטובוסים למקדוניה הצפונית.

== שיתוף פעולה פוליטי ==
בין משרדי התרבות של שתי המדינות הושג הסכם למכירת בובות שעווה ממפעל בקייב למוזיאון תרבות במקדוניה באוגוסט 2008. זה היה חלק מהסכם להרחבת שיתוף הפעולה בין מקדוניה לאוקראינה בתחומי התרבות, החינוך והמדע.

== נציגויות דיפלומטיות ==
* מקדוניה הצפונית מחזיקה באוקראינה שגרירות בקייב.
* אוקראינה מחזיקה במקדוניה הצפונית שגרירות בסקופיה וקונסוליה בביטולה.<ref>[http://www.embassypages.com/macedonia Macedonia — Embassies and Consulates]. Embassypages.com. Retrieved May 16, 2015.</ref>

== קישורים חיצוניים ==

== הערות שוליים ==
אנדרדוגס (תוכנית טלוויזיה)

אנדרדוגס היא קומדיה ישראלית, המתארת מציאות שבה כלבים יודעים לדבר ומתנהלים כבני אדם.

התכנית עוקבת אחרי בכר, רג'י וצביקה במסעם לרכוש דירה בישראל. הסדרה הופקה עבור yes על ידי אולפני הרצליה ועלתה לשידור בשנת 2020. הסדרה באה להציג את האנשים החלשים בחברה הישראלית ואיך הם לעולם לא יגיעו בכוחות עצמם לדירה.

== פרקים ==
הסדרה עוקבת אחר חייהם של שלושה כלבים - בכר, רג'י וצביקה, אשר מחליטים יום אחד שהם מאסו במגורים עם בעליהם (או ברחוב במקרה של צביקה) ושהם מעוניים להיות הכלבים הראשונים בעלי דירה בישראל. במהלך הסדרה הכלבים מתמודדים עם רגולציה ובירקורטיה אשר מציבה להם המדינה ומנסים להגיע לדירה בכל דרך.

=== עונה 1 ===

פרק 1 - בעליו של רג'י מבשרים לו שהם עוברים לגור בחו"ל בלעדיו. לאחר שנאלץ לגור עם חתול, רג'י יוצא עם 2 חבריו צביקה, כלב רחוב ובכר, דני ענק וכוכב פרסומות, לחפש לשלושתם בית חדש.

פרק 2 - הכלבים מנסים לבדוק פרויקט מגורים חדש ולנסות להיות הכלבים הראשונים עם בית. הם יוצאים לעבוד כדי לחסוך לדירה, אבל מגלים שהדרך עוד ארוכה מאוד.

פרק 3 - הכלבים פוגשים בכלביה העירונית את אהוד, כלב מבוגר מהניינטיז שנותן להם קצת פרספקטיבה. ענת מחליטה להעניש את רג'י שברח מהבית, בכר מתקשה להיפטר מחיידק הבמה וכולם מנסים להציל את צביקה מהרדמה.

פרק 4 - הכלבים מבינים שכדי להצליח להגיע לבית הם צריכים כסף, והרבה. בכר מנסה לגייס סוכנת חדשה, ורג'י, שעדיין קשור באזיקים לג'פרי, חושב על תוכנית המאה.

פרק 5 - לאחר שהשיגו סכום נכבד למשכנתא, על הכלבים להשיג את רישיון הכלב שלהם כדי להתחיל את ההליך. רג'י ובכר צריכים להתמודד כל אחד עם עברם, בעוד צביקה מוצא דרכים יצירתיות להשיג רישיון.

פרק 6 - שר האוצר מפתיע את צוות המכירות של "מחיר למתכלב" ושולח את הכלבים לעבור קורס אילוף מופרע במיוחד. העלילה מסתבכת כאשר כלב חדש מגיע לאילוף וטורף את כל הקלפים.

פרק 7 - רג'י הולך בעקבות האהבה ומחליט להציע לטופי להתצטרף אל הכלבים לדירה. הפה הגדול של צביקה מסבך את הכלבים בקרב על כל הקופה בעוד שבכר רק רוצה שהבנאדם שלו יענה לו.

פרק 8 - ערב ההגרלה על הדירה – בכר מנסה קריירה חדשה, רג'י מנסה להתרגל לרעיון הזוגי החדש וצביקה מנסה שוב להציל את יחזקאל מגורלו.

פרק 9 - בפרק האחרון לעונה הכלבים יצטרכו להתמודד כל אחד עם עברו ולהכריע לגבי עתידם. על הדרך הם יצטרכו להוכיח שנאמנות היא לא סתם עוד תכונה הקיימת בהם.

== דמויות ==
=== דמויות ראשיות ===
*בכר (אלון חמאווי) - כלב שהוא שחקן ודוגמן ומנסה להשיג קמפיינים אך בכל פרק משהו חדש מכשיל אותו. מסוג דני ענק
*רג'י (יניב הלפגוט) - כלב שבעליו נוסעים לחו"ל ומשאירים אותו בארץ. מסוג בורדר קולי.
*צביקה (מוטי וסרמן) - כלב הומלס
*ג'פרי (איתי זבולון) - חתול הומוסקסואל אשר מתגורר עם רג'י
*טופי (ליז רביאן) - כלבה נוספת בשכונה, אשר רג'י מנסה למצוא חן בעיניה
*רענן (אמיר הילל) - כלב נוסף בעסקי הבידור המתחרה בבכר
*שירלי (רותי אסרסאי) - הסוכנת של בכר.

=== דמויות משניות ואורחים ===
פרוספר (יניב סוויסה) - מאפיונר נכה שמסתובב בשכונה ומהלך אימים על צביקה

ופל (מעיין בלום) - הכלב של שר האוצר

צ'רלי (אלון גאווי) - הכלב של פרוספר מסוג רוטווילר

== קישורים חיצוניים ==
* 
* [https://www.yes.co.il/contents/Pages/israeli_series/underdogs.aspx התכנית באתר יס]
* [https://www.edb.co.il/title/t0015679/ התכנית באתר EDB]
* 

קטגוריה:Yes הטלוויזיה בלוויין: תוכניות וסדרות
רצוננו לראות את מלכנו (שיר)

רצוננו לראות את מלכנו הוא פזמון חסידי שהלחין איצי וואלדנר, ובוצע על ידי הזמר החרדי-אמריקאי אברהם פריד באלבומו רצוננו לראות את מלכנו. מילות השיר לקוחות מפירוש רש"י בספר שמות.

==רקע==

מילות השיר עוסקות בכמיהה לביאת המשיח. מילות השיר הן הפסוק בחומש שמות ופירוש הרש"י עליו:

השיר זכה לפרסום רב ולהצלחה במגזר הדתי והחרדי, והוכתר לשיר השנה לשנת תשע"ג של רדיו קול חי.

==קישורים חיצוניים==
* 

==הערות שוליים==

קטגוריה:שירים בעברית
קטגוריה:שירים חסידיים
קטגוריה:שירי אברהם פריד
קטגוריה:שירי 2012
הפכת מספדי

הפכת מספדי הוא פזמון חסידי שבוצע על ידי הזמר החרדי-אמריקאי אברהם פריד, שהלחינו איצי וואלדנר ואברהם פריד, באלבומו רצוננו לראות את מלכנו. מילות השיר לקוחות מתהילים.

==רקע==

השיר הוא שיר קצבי ושמח, המדבר על הודיה לבורא עולם על כך שהפך את עצב של האדם לשמחה.

השיר זכה לפרסום רב ולהצלחה במגזר הדתי והחרדי . וסיים במקום השני במצעד השנתי לשנת תשע"ג של רדיו קול חי

==קישורים חיצוניים==
* 
* [https://www.nli.org.il/he/items/NNL_MUSIC_AL997008755638605171/NLI לדף השיר] באתר הספרייה הלאומית

==הערות שוליים==

קטגוריה:שירים בעברית
קטגוריה:שירי אברהם פריד
קטגוריה:שירי 2012
קטגוריה:שירים חסידיים
הארי סטיוארט ניו

הארי סטיוארט ניו (באנגלית: Harry Stewart New; 31 בדצמבר 1858 – 9 במאי 1937) היה פוליטיקאי ועיתונאי אמריקאי, שכיהן כיושב ראש הוועדה הרפובליקנית הלאומית, כסנאטור מטעם אינדיאנה וכמנהל הכללי של דואר ארצות הברית.

==ביוגרפיה==
הארי סטיוארט ניו נולד באינדיאנפוליס לג'ון ניו ולרעייתו מליסה (לבית בילר) ניו. אביו היה הגזבר של ארצות הברית ודודו, ג'פטה ניו, היה חבר בית הנבחרים של ארצות הברית. הארי ניו למד באוניברסיטת בטלר שבאינדיאנפוליס ולאחר מכן החל לעבוד בעיתון "אינדיאנפוליס ג'ורנל" , שם הוא היה כתב, עורך, אחד הפעלים והמוציא לאור. הוא עבד בעיתון בשנים 1878–1903. ניו כיהן כחבר בסנאט המדינתי של אינדיאנה בין השנים 1896–1900. הוא לחם במלחמת ארצות הברית-ספרד כקצין בדרגת קפטן ושירת כעוזר השליש של הגיס השביעי של צבא ארצות הברית. בשנים 1900–1912 הוא שימש כחבר הוועדה הרפובליקנית הלאומית, כשבשנים 1907–1908 הוא כיהן כיושב הראש שלה. בהמשך הוא היה מעורב בעסקי בנייה וחציבת אבנים.
===בפוליטיקה הארצית===
ניו שב לפוליטיקה כאשר ב-1916 הוא נבחר לסנאט של ארצות הברית. בבחירו הוא ניצח את הסנאטור המכהן ג'ון קרן. הוא כיהן כיושב ראש הוועדה לטריטוריות. הוא נמנה עם מתנגדי חוק היובש וב-1919 הוא הגיש הצעת חוק להקמת חיל האוויר של ארצות הברית כזרוע עצמאית.

בסוף מרץ 1922 היה ניו לסנאטור הראשון שעשה שימוש ברדיו לצורכי מסע הבחירות שלו. באותה עת השימוש באמצעי השידור לצרכים פוליטיים לא היה שכיח במיוחד על ידי הפוליטיקאים. נאומו שודר על ידי תחנת הרדיו של צי ארצות הברית בוושינגטון די. סי., והוביל מיד לתלונות מצידם של הדמוקרטים על השימוש בתחנה ממשלתית לצרכים מפלגתיים. בהמשך נאסר להשתמש בשידורי התחנה לצרכים פוליטיים.

בבחירות אלו לסנאט הובס ניו על ידי אלברט בוורידג', שהפסיד בבחירות הכלליות לסמואל רלסטון הדמוקרט. לאחר מכן הוא מונה על ידי הנשיא וורן הרדינג כמנהל הכללי של דואר ארצות הברית והמשיך לכהן בתפקיד זה גם עד לתום תקופת נשיאותו של הנשיא הבא, קלווין קולידג' ב-1929.
==שנותיו האחרונות==
לאחר תום תקופת נשיאותו של קולידג' פרש ניו מהחיים הפוליטיים והמשיך להתגורר בוושינגטון. ב-1933 הוא מונה כנציב של ארצות הברית לתערוכה העולמית של שיקגו.

הארי סטיוארט ניו נפטר בבולטימור ב-9 במאי 1937. הוא נטמן בבית הקברות קראון היל שבאינדיאנפוליס.

==קישורים חיצוניים==

* 
* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל וורן הרדינג
קטגוריה:חברי הקבינט של ארצות הברית בממשל קלווין קולידג'
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הרפובליקנית
קטגוריה:חברי האספה הכללית של אינדיאנה
קטגוריה:יושבי ראש הוועדה הרפובליקנית הלאומית
קטגוריה:בוגרי אוניברסיטת באטלר
קטגוריה:עיתונאים אמריקאים
קטגוריה:קצינים וחוגרים בצבא ארצות הברית
קטגוריה:אמריקאים ממוצא אנגלי
קטגוריה:אמריקאים שנולדו ב-1858
קטגוריה:אמריקאים שנפטרו ב-1937
וולטר פולגר בראון

וולטר פולגר בראון (באנגלית: Walter Folger Brown; 31 במאי 1869 – 26 בינואר 1961) היה פוליטיקאי אמריקאי, שכיהן כמנהל הכללי של דואר ארצות הברית בשנים 1929–1933 בממשלו של הנשיא הרברט הובר.

==ביוגרפיה==
וולטר פולגר בראון נולד במסילון, אוהיו ללאווינה (לבית פולגר) וג'יימס מרשל בראון.

ב-1929 הוא מונה על ידי הנשיא הרברט הובר כמנהל הכללי של דואר ארצות הברית, תפקיד בו הוא כיהן עד תום נשיאותו של הובר ב-1933. בתקופת כהונתו בתפקיד חוקק חוק דואר האוויר של 1930, חוק זה והסמכויות שהוא הקנה למנהל הכללי של הדואר בקביעת התעריפים ותנאי ההתקשרות עם המובילים, הוביל לחקירה של הקונגרס של ארצות הברית שנערכה לאחר תום כהונתו של בראון בתפקיד במסגרת מה שנודע כ"שערוריית דואר האוויר" .

בשנים 1940 ו-1944 שימש בראון כנציג לוועידה הארצית של המפלגה הרפובליקנית. הוא שימש כנשיא החברה ההומאנית של טולידו בשנים 1911–1961.

וולטר פולגר בראון נפטר בגיל 91 בטולידו ב-26 בינואר 1961. הוא נטמן לצד רעייתו קתרין האפר בבית הקברות וודלואן שבטולידו.

==קישורים חיצוניים==

* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל הרברט הובר
קטגוריה:בוגרי בית הספר למשפטים באוניברסיטת הרווארד
קטגוריה:אמריקאים שנולדו ב-1869
קטגוריה:אמריקאים שנפטרו ב-1961
הבחירות הכלליות בגרינלנד 2018

הבחירות הכלליות התקיימו בגרינלנד ב-24 באפריל 2018,<ref>[https://knr.gl/da/nyheder/vi-skal-til-valg-den-24-april Inatsisartut Vi skal til valg den 24. april] KNR, 13 March 2018</ref> ובהן נבחרו כל 31 חברי הפרלמנט. הבחירות תוכננו להתקיים לא יאוחר מ-26 בנובמבר 2018, ארבע שנים לאחר הבחירות הקודמות ב-27 בנובמבר 2014, אך ראש הממשלה קים קילסן בחר לקיים את הבחירות שבעה חודשים קודם לכן. מפלגת סיומוט נותרה הגדולה ביותר בפרלמנט, אך איבדה שני מושבים ואילו אינואיט אטקטיגיט, המפלגה השנייה בגודלה, איבדה שלושה מושבים. הדמוקרטים ומפלגת נאלראק צברו מושבים, כאשר מפלגת שיתוף הפעולה ומפלגת נונאטה קיטורנאי החדשות נכנסו לפרלמנט.

==רקע==
בבחירות הכלליות ב-2014 קיבלה סיומוט רוב צר בהצבעה, אך זכתה למספר מושבים זהה לזה של אינואיט אטקטיגיט (11). ממשלה קואליציונית הוקמה על ידי סיומוט, דמוקרטים וסולידריות והחזיקה מעמד עד 2016, אז הקימה סיומוט קואליציה חדשה עם האינואיט אטאקטיגיט ומפלגת נאלראק. קים קילסן מסיומוט עמד בראש שתי הממשלות.<ref></ref>

במהלך הכהונה הפרלמנטרית 2014–2018, שני נציגי מפלגת סולידריות ערקו לסיומוט, בעוד מיכאל רוסינג עזב את הדמוקרטים והפך לעצמאי.<ref>[https://ina.gl/inatsisartut/sammensaetning-af-inatsisartut/ Inatsisartunut ilaasortat] Inatsisartunut</ref>

== מערכת הבחירות ==
31 חברי הפרלמנט נבחרו בשיטה היחסית על פי מחוזות בחירה. המושבים הוקצו בשיטת ד'הונד.<ref>[http://www.electionguide.org/elections/id/2825/ Election Profile] IFES</ref>
===תוצאות===
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 7,959 || 27.44% || 9 || 2
|-
| אינואיט אטקטיגיט || 7,478 || 25.78% || 8 || 3
|-
| דמוקרטים || 5,712 || 19.69% || 6 || 2
|-
| מפלגת נאלראק || 3,931 || 13.55% || 4 || 1
|-
| סולידריות || 1,730 || 5.96% || 2 || 0
|-
| מפלגת שיתוף הפעולה || 1,193 || 4.11% || 1 || חדשה
|-
| נונאטה קיטורנאי || 1,002 || 3.45% || 1 || חדשה
|-
| הצבעות פסולות || 291 || - || - || -
|-
| סך הכול || 29,296 || 100,00% || 31 || 0
|-
| בעלי זכות בחירה/ אחוז המצביעים || 40,769 || 71.86% || - || -
|}

== מפלגות חדשות ==
שתי מפלגות חדשות התמודדו בבחירות, מפלגת שיתוף הפעולה היוניוניסטית (תומכת באיחוד גרינלנד ודנמרק) והליברלית מבחינה חברתית שנוסדה על ידי מיכאל רוסינג, והמפלגה התומכת בעצמאות גרינלנדית נונאטה קיטורנאי ("צאצאי ארצנו") שהוקמה על ידי שר האוצר והפנים, שר התעשייה, העבודה, סחר, תיירות, אנרגיה וענייני חוץ ושר האוצר, מינרלים וענייני חוץ לשעבר ויטוס קויאוכיצוק לאחר סכסוך על גישת הממשלה כלפי דנמרק. בסופו של דבר הוא עזב את סיומוט בעקבות מאבק מנהיגותי לא מוצלח בפני קים קילסן.<ref>[http://sermitsiaq.ag/landets-nyeste-partier-kan-stille-inatsisartut-valget Landets nyeste partier kan stille op til Inatsisartut-valget] Sermitsiaq, 16 March 2018</ref>

==הערות שוליים==

2018
קטגוריה:2018 בפוליטיקה
המועצה העליונה (קירגיזסטן)

המועצה העליונה של קירגיזסטן (בקירגיזית: Кыргыз Республикасынын Жогорку Кеңеши) הוא פרלמנט חד-ביתי של הרפובליקה הקירגיזית המורכב מ-120 צירים והוא הגוף המחוקק של המדינה.

המועצה נבחרת לתקופה של 5 שנים על פי מערכת פרופורציונלית. על פי תוצאות הבחירות, מפלגה פוליטית אחת לא יכולה לקבל יותר מ-65 מנדטים בפרלמנט.

החוקה הנוכחית של הרפובליקה הקירגיזית אינה מציינת את צורת הממשל במדינה. על פי חוקת המדינה, הרפובליקה הקירגיזית היא מדינה ריבונית, דמוקרטית, חוקתית, חילונית, יחידה, חברתית. מקורות רשמיים מצהירים על צורת ממשל פרלמנטרית שהיא למעשה פרלמנטרית-נשיאותית.

== תהליך הקמה ומבנה ==
בשנים 1995–2000 נבחרו צירי המועצה על פי השיטה הרובנית. היא כללה שני בתים - האספה המחוקקת ואספת נבחרי העם.

על פי הרפורמה בשנת 1998, האספה המחוקקת כללה 60 חברים (בעבר 35), מתוכם 15 צירים נבחרו על ידי רשימות המפלגה. אספת נציגי העם כללה 45 צירים (בעבר 70 מושבים). בסך הכל 105 חברים.

מאז 2005 נבחר פרלמנט חד-בייתי המונה 75 צירים שנבחרים על ידי השיטה הרובנית.

על פי סעיף 70 לחוקה של הרפובליקה הקירגיזית, שהתקבל במשאל עם ב-27 ביוני 2010, הורחב הרכב הפרלמנט ל-120 צירים (בעבר 90), שנבחרים לתקופת כהונה של חמש שנים מתוך רשימות המפלגות.

== ראו גם ==

* בתי מחוקקים לפי מדינה

== קישורים חיצוניים ==
*
* [https://web.archive.org/web/20110711180950/http://www.ar-namys.org/read/526.html חוקת קירגיזסטן]
* [http://www.shailoo.gov.kg/ru/vybory-deputatov-zhk-kr-2005/deputatskij-korpus/ ועדת הבחירות המרכזית של קירגיזסטן]
* [http://www.iacis.ru/html/index.php?id=17&nid=1035 חבר המדינות]

קטגוריה:קירגיזסטן: פוליטיקה
קירגיסטן
שילגן חרמוני

שִׁלְגָּן חֶרְמוֹנִי (שם מדעי: Parnassius mnemosyne; נקרא גם צבעוני החרמון) הוא מין של פרפר, ממשפחת הצבעוניים.

== מאפיינים ==
שילגן חרמוני הוא פרפר בגודל בינוני ויכול להגיע לאורך שלושה סנטימטרים ולמוטת כנפיים של כשישה סנטימטרים. צבעו לבן וקצוות הכנפיים הקדמיות אפורות שקופות. אין הבדל חזותי בולט בין הזכר והנקבה. הוא חי בעיקר בפסגות הרים גבוהים מאירופה במערב ועד למרכז אסיה במזרח. בישראל נפוץ תת-המין Parnassius mnemosyne nebulosus בחרמון בחודשים מאי עד יוני.

=== רבייה ===
תוך כדי ההזדווגות הזכר מפריש חומר המתקשה בתחתית בטן הנקבה המונע ממנה להזדווג פעם נוספת ובכך הוא מבטיח שהביצים המופרות יהיו ממנו. הנקבה מטילה את הביצים הלבנבנות על הקרקע וצמחים יבשים בסמוך לצמח הקורידליס (Corydalis) והן נשארות בדיאפאוזה כעשרה חודשים עד להפשרת השלגים של העונה הבאה.

צבעוני החרמון מקים רק דור אחד בשנה.

==== הזחל ====
מן הביצה מגיח זחל שחור שעם גדילתו משתנה לשחור עם כתמים אדומים. הזחל מזכיר במראה את הזחל של צבעוני שקוף רק שהוא פחוס יותר ויש לו רק שני כתמים אדומים בכל פרק ולא ארבעה כבצבעוני שקוף. לעיתים אפשר למצוא את הזחל משתזף על סלעים. בהגיעו לאורך שלושה וחצי סנטימטרים הזחל מתגלם על הקרקע בתוך רשת דלילה.

==== הגולם ====
הגולם בצבע חום וגודלו שני סנטימטרים. שלב זה אורך כשבוע.

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צבעוניים
קטגוריה:אירופה: חרקים
קטגוריה:ארץ ישראל: פרפראים
קטגוריה:בעלי חיים שתוארו ב-1758
שומלוסלש

שומלוסלש (בהונגרית: Somlószőlős) הוא כפר קטן במחוז וספרם שבמרכז הונגריה.
כמו כפרים רבים באירופה גם בשומלוסלש מספר התושבים נמצא בירידה. כך, בשנת 1990 חיו בכפר 830 תושבים, ובשנת 2019 רק 640 תושבים.

==יהודי שומלוסלש==
בשומלוסלש חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|29
|1,472
|-
|1910
|26
|
|-
|1920
|24
|
|-
|1930
|16
|
|-
|1941
|15
|1,401
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
באבקום

נציגה של באבקום (ראשונה משמאל) עובדת כמוקדנית מטעם [[ועדת הבחירות המרכזית לקראת הבחירות לכנסת העשרים וארבע (2021).]]
חברת באבקום (בערבית: بابكم) היא חברה המספקת שירות מיקור חוץ בתחום השירות, הדיגיטל, מוקדי מכירות, תמיכה טכנית, בק אופיס, טכנולוגיות מתקדמות בתחום השירות, QA ו-AI.

== היסטוריה ==
בשנת 2008 הגה עימאד תלחמי בשיתוף עם דב לאוטמן, את החזון להקים מיזם גדול בגליל שיספק שרותי Call Centers ושירותים אחרים. עימאד בחר לקרוא לחברה שהקים בשם "באבקום" 'צמד מילים עם "צליל של הייטק"' שמשמעותו בשפה הערבית – הדלת ("באב") שלכם ("קום").

החברה סיפקה בתחילה שירותי מיקור חוץ בתחום שירות לקוחות טלפוני, לקוחה הראשון שלה היה סלקום. לאחר מכן החברה התפתחה וסיפקה גם שירותים נוספים כגון תמיכה טכנית, שירותי backoffice, מכירות ושירותים דיגיטליים, ובהמשך אף פתחה החברה חטיבה נוספת, הייטק אופריישן, שמתמקדת בתפעול עבור חברות בהיטק ושירותי AI. החברה מפתחת ומייצגת טכנולוגיות מתקדמות בתחום השירות והתמיכה הטכנית. כיום החברה פועלת באמצעות שתי חברות-בנות: אחת שמיועדת לפיתוח תוכנה והשנייה מהווה מיקור חוץ לפעילות עסקית כגון שירות לקוחות. כיום (2020) החברה מעסיקה כ-3,000 עובדים ערבים ויהודים, מהם כ-80% נשים. החברה פרוסה על 12 אתרים ברחבי הארץ מצפון ועד דרום. בשנת 2011 רכשה חברת מטריקס 50.1% ממניות באבקום.

== פרסים ==
במהלך שנות פעילותה של באבקום, זכתה החברה בהכרה מקצועית בשלל תחרויות בארץ ומחוצה לה כגון: אות הגיוון בעסקים ע"ש דב לאוטמן, תעודת 5 כוכבי יופי של המועצה לישראל יפה, תחרות מצוינות בניהול משאבי אנוש של המרכז הישראלי לניהול (המי"ל), תחרות מצוינות במשאבי אנוש מטעם העמותה לניהול, פיתוח וחקר משאבי האנוש בישראל. ההכרה הבינלאומית המשמעותית ביותר הגיעה בשנת 2018 כאשר בית הספר למנהל עסקים של אוניברסיטת הארוורד בארצות הברית, פרסם חקר מקרה (Case Study) אודות חזון החברה, הגיוון התעסוקתי בקרב העובדים והמנהלים והתרבות הארגונית שלה.

== קישורים חיצוניים ==
* 

== הערות שוליים ==

קטגוריה:חברות ישראליות
קטגוריה:מיקור חוץ
קטגוריה:שירות לקוחות
קטגוריה:חברות ישראליות שעשו אקזיט
ויקטור נובק

ויקטור נובק (נולד ב-25 ביולי 1970), הוא רופא ישראלי, פרופ' לרפואה פנימית ואפידמיולוג קליני בבית החולים סורוקה ומנהל מחלקה פנימית ח' בבית החולים, המשמשת כמחלקת הקורונה, מייסד ומנהל המרכז למחקר קליני וראש רשות המחקר. נוסף לכך, הוא מדען בכיר בבית הספר לרפואה בהרווארד, בית ישראל.

== ביוגרפיה ==
נובק נולד וגדל במוסקבה. עלה לישראל בשנת 1990 בגיל 19. היה עתודאי ושירת בנח"ל כרופא 1997–2002.
דוקטור לרפואה (M.D) מהפקולטה לרפואה, באוניברסיטת בן-גוריון בשנת 1997 ואת תקופת הסטאג' סיים בבית החולים סורוקה בשנת 1998. הוא סיים את ההתמחות ברפואה פנימית בבית חולים סורוקה בשנת 2005. משנת 2005 הוא גם PhD באפידמיולוגיה.

בשנים 2006–2012 עבד כמנהל רפואי במכון המחקר הקליני של הרווארד, בוסטון, ארצות הברית. הוא תכנן ותרם לתכנון של יותר מ-50 ניסויים קליניים לאישור ה-FDA.

באוגוסט 2009 ייסד והחל לנהל את המרכז למחקר קליני, בבית חולים סורוקה.

בנובמבר 2018 הקים את "נגב ביו-בנק", מאגר דגימות ביולוגיות ייחודי למחקר, במרכז הרפואי סורוקה.

== חיים אישיים ==
נובק נשוי לד"ר לנה נובק, מרצה בכירה לביוסטטיסטיקה ואב לשתי בנות ובן. המשפחה מתגוררת בעומר.

== פרסומים ומאמרים ==
* נובק פרסם מעל 250 מאמרים בעיתונים מדעיים.
* עורך שותף וסטטיסטקאי של כתב העת האירופי לרפואה פנימית.

==קישורים חיצוניים==
* [https://www.midbar.org/ראיון-עם-פרופ׳-ויקטור-נובק// ריאיון עם פרופ׳ ויקטור נובק], באתר מדבר.
* 
* יהלי אוזן, [https://www.b7net.co.il/קהילה/צל-ש-השבוע-פרופ-ויקטור-נובק-וצוות-מחלקת-הקורונה-בסורוקה-458771 צל"ש השבוע: פרופ' ויקטור נובק וצוות מחלקת הקורונה בסורוקה], באתר באר שבע נט, 18 בספטמבר 2020
* 
* [http://www.medinisraelconf.com/speaker/prof-victor-novack-md-phd/ פרופ' ויקטור נובק], באתר MED IN ISRAEL 

== הערות שוליים ==

קטגוריה:רופאים פנימיים ישראלים
קטגוריה:אפידמיולוגים ישראלים
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל המרכז הרפואי האוניברסיטאי סורוקה
קטגוריה:סגל אוניברסיטת הרווארד
קטגוריה:באר שבע: אישים
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:עומר: אישים
קטגוריה:ישראלים שנולדו ב-1970
שומלובאשארהיי

שומלובאשארהיי (בהונגרית: Somlóvásárhely) הוא כפר קטן במחוז וספרם שבמרכז הונגריה.
כמו כפרים רבים באירופה גם בשומלובאשארהיי מספר התושבים נמצא בירידה. כך, בשנת 1990 חיו בכפר 1,061 תושבים, ובשנת 2019 רק 1,047 תושבים.

==יהודי שומלובאשארהיי==
בשומלובאשארהיי חיו יהודים בתקופות זמן שונות.
ליד בית הקברות של הכפר עדיין קיימות מצבות, שאריות של בית הקברות היהודי
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|34
|1,791
|-
|1910
|53
|
|-
|1920
|43
|
|-
|1930
|16
|
|-
|1941
|14
|1,544
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
שומלובצ'ה

שומלובצ'ה (בהונגרית: Somlóvecse) הוא כפר קטן במחוז וספרם שבמרכז הונגריה.
כמו כפרים רבים באירופה גם בשומלובצ'ה מספר התושבים נמצא בירידה. כך, בשנת 1990 חיו בכפר 133 תושבים, ובשנת 2019 רק 43 תושבים.

==יהודי שומלובצ'ה==
בשומלובצ'ה חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|19
|436
|-
|1910
|7
|
|-
|1920
|10
|
|-
|1941
|8
|406
|-
|}

==קישורים חיצוניים==

==הערות שוליים==

קטגוריה:הונגריה: כפרים